આજના ભાગદોડ ભરેલા જીવનમાં જો આપ કેટલીક શાંતિની કે આશિકીની ક્ષણો માણવા માંગતા હોવ , તો સૌથી શ્રેષ્ઠ રીત છે મોહિત સુરી દિગ્દર્શિત ફિલ્મ આશિકી 2 જોઈ આવો . ફિલ્મ આપની તમામ અપેક્ષાઓ ઉપર ખરી ઉતરશે , પરંતુ જો આપ માત્ર મગજથી ફિલ્મ જોવા જતા જશો , તો ફિલ્મ જોઈ એંટરટનેમેંટ તો થશે , પણ ફિલ્મના આત્મા તેમજ તેની અસલી કશિશને અનુભવી નહીં શકો . એક આશિકનું દર્દ , તેની ખુશી તથા તેની તડપ આ તમામ બાબતોથી આપ અજાણ જ રહી જશો . ફિલ્મ જોવા માટે , એન્જૉય કરવા માટે આપના હૃદયમાં પણ કોઈના માટે આશિકી હોવી ખૂબ જ જરૂરી છે . વાર્તા : રાહુલ જયકર ( આદિત્ય રૉય કપૂર ) એક ખૂબ જાણીતો અને સફળ સિંગર છે . રાહુલ પોતાના આ જીવનથી ખૂબ જ કંટાળી ગયો છે અને નિરાશામાં તે દારૂના રવાડે ચડી ગયો છે . એક દિવસ ગોવામાં એક કૉન્સર્ટ બાદ તે દારૂ પી ગાડી ચલાવતાં આરોહી શિરકે ( શ્રદ્ધા કપૂર ) સાથે ભટકાઈ જાય છે . આ મુલાકાત બાદ એક દિવસ બારની શોધમાં રાહુલ જે બારે પહોંચે છે , ત્યાં આરોહી રાહુલનું જ એક હિટ ગીત ગાઈ રહી હોય છે . આરોહી અચાનક જ સામે આવી ચડેલા રાહુલને જોઈ આશ્ચર્યમાં પડી જાય છે . આરોહીનો અવાજ સાંભળી રાહુલ તેને એક મોટી સિંગર બનાવવાનું નક્કી કરી લે છે અને તેને પોતાની સાથે મુંબઈ લઈ આવે છે . રાહુલ પોતાના અંકલને વાત કરી આરોહીને મોટી તક અપાવે છે અને આરોહી એક મોટી સિંગર બની જાય છે . આરોહીની સફળતાની સાથે જ લોકો રાહુની નિષ્ફળતાઓને પણ સાંકળવા લાગે છે કે જે રાહુલથી સહન નથી થતું અને તે આરોહીથી દૂર જવાની કોશિશ કરે છે , પરંતુ આરોહીનો પ્રેમ વારંવાર રાહુલને તેની નજીક લઈ આવે છે અને તે દરેક વાર આરોહીથી દૂર જવામાં નિષ્ફળ નિવડે છે . અંતે એક દિવસ રાહુલ એક નિર્ણય કરે છે કે જેથી તે આરોહીથી હંમેશ માટે દૂર થઈ જાય છે , પણ આરોહીને જીવવા માટે એક આશા છોડી જાય છે . આવો તસવીરો વડે જાણીએ ફિલ્મનું દિગ્દર્શન , અભિનય અને સારાંશ .